HUMIRA®

ADALIMUMAB = HUMIRA®

**Innhold**

[1. Hensikten med kontrollrutiner og ansvarsforhold](https://01.samnet.no/fagbibliotek/humira/#1++Hensikten+med+kontrollrutiner+og+ansvarsforhold)

[2. Virkningsmekanisme og dosering av Humira®](https://01.samnet.no/fagbibliotek/humira/#2++Virkningsmekanisme+og+dosering+av+Humira+)

[3. Generelle bivirkninger av Humira®](https://01.samnet.no/fagbibliotek/humira/#3++Generelle+bivirkninger+av+Humira+)

[4. Blodprøvekontroller ved Humira®](https://01.samnet.no/fagbibliotek/humira/#4++Blodpr+vekontroller+ved+Humira+)

[Kontakt revmatolog hvis:](https://01.samnet.no/fagbibliotek/humira/#Kontakt+revmatolog+hvis+)

[5. Viktige generelle råd ved Humira®](https://01.samnet.no/fagbibliotek/humira/#5++Viktige+generelle+r+d+ved+Humira+)

[Økt infeksjonsfare og skal seponeres ved infeksjon:](https://01.samnet.no/fagbibliotek/humira/#+kt+infeksjonsfare+og+skal+seponeres+ved+infeksjon+)

[Seponer hvis](https://01.samnet.no/fagbibliotek/humira/#Seponer+hvis)

[Graviditet og amming:](https://01.samnet.no/fagbibliotek/humira/#Graviditet+og+amming+)

[Kirurgiske inngrep:](https://01.samnet.no/fagbibliotek/humira/#Kirurgiske+inngrep+)

[Vaksiner](https://01.samnet.no/fagbibliotek/humira/#Vaksiner)

[Kontaktinformasjon](https://01.samnet.no/fagbibliotek/humira/#Kontaktinformasjon)

[Kilder:](https://01.samnet.no/fagbibliotek/humira/#Kilder+)

1. Hensikten med kontrollrutiner og ansvarsforhold

* Behandlingen med biologisk medisin for revmatisk sykdom er en spesialistoppgave, men vi er avhengige av tilbakemelding fra fastlege og/eller pasient ved bivirkninger, endring av blodbildet eller om det oppstår kontraindikasjoner for videre behandling.
* Hensikten med kontrollrutiner med blant annet blodprøver er å fange opp tegn på bivirkninger, toksisitet eller kontraindikasjoner før alvorlige komplikasjoner inntrer.
* Pasienten har fått generell informasjon om Humira®. Pasienten har fått utlevert informasjonsark fra Norsk Revmatologisk Forening ang preparatet.
* Pasienten er informert om at det er pasientens ansvar å møte opp til kontroller og blodprøvetaking hos fastlege som anbefalt.

2. Virkningsmekanisme og dosering av Humira®

* Humira® er et biologisk DMARDs av typen TNF-hemmer. Humira® er en reseptor antistoff. Halveringstiden på Humira® er ca 2 uker
* Humira® brukes som hovedregel når syntetiske DMARDs ikke har hatt tilfredstillende effekt. Ofte kombineres medikamentene for å potensere virkningen og for å forhindre antistoffdannelse.
* Effekten av Humira® inntrer som regel raskt og øker de første 2-3 mnd. Ved manglende effekt innen 3 mnd avsluttes behandlingen.
* Humira® kan kun forskrives eller fornyes av revmatolog = såkalt H-resept
* Humira® settes subcutant 40 mg x 1 hver 14 dag. Administreres som penn eller sprøyte. Dersom en dose glemmes bør injeksjonen settes så raskt som mulig.
* Revmatolog kan ved behov måle serumkonsentrasjonen og antistoffer mot Humira® - man kan måle dette på tilfeldig tidspunkt der referanseområde er 5-12 mg/L.

3. Generelle bivirkninger av Humira®

* **Infeksjoner:** Økt infeksjonsfare. Alvorlige infeksjoner (sepsis) har oppstått. Oftest predisponerende tilstander som diabetes og kronisk lungesykdom.
* **Hud:** Utslett på injeksjonsstedet forekommer relativt ofte, men krever sjelden behandling. Oppbluss av psoriasis er rapportert. Noe økt fare for melanom.
* **Beinmargssupresjon:** Sjelden, men forekommer.
* **Andre:** Hodepine, svimmelhet, fordøyelsesbesvær, hoste, rhinitt og hudkløe..

4. Blodprøvekontroller ved Humira®

* Ved oppstart Humira® anbefales blodprøver hos fastlegen 14 dager etter oppstart, deretter månedlig i 3 mnd, og deretter hver 3 måned etter dette.
* Blodprøver som skal tas er CRP, hb, hvite med differensialtelling, trombocytter, kreatinin, GFR, ASAT, ALAT, ALP og albumin.

Kontakt revmatolog hvis:

1. Stigende eller høy CRP som enten tegn på infeksjon eller inflammasjon
2. Hb - < 9.0 eller markert fall
3. Hvite < 3.0
4. Nøytrofile < 1.5
5. Trombocytter < 100
6. ALAT/ASAT/ALP > x 2 øvre referanseområde
7. Stigende kreatinin og fallende GFR

5. Viktige generelle råd ved Humira®

Økt infeksjonsfare og skal seponeres ved infeksjon:

* Pasienter på Humira® er mer utsatt for infeksjoner, og ved tegn på infeksjon skal Humira® seponeres til infeksjonen er ferdigbehandlet. Vennligst kontakt revmatolog hvis residiverende infeksjoner.
* Behandlingen bør/skal avbrytes dersom en pasienten utvikler en alvorlig infeksjon, en opportunistisk infeksjon eller sepsis.

Seponer hvis

* **påvist kreftsykdom:**Humira® er kontraindusert ved påvist kreftsykdom. Man kan som en generell regel først restarte Humira®hvis «kreftfri» i 5 år.
* **hjertesvikt NYAH klasse III/IV eller EF < 50%:**Humira® er kontraindusert hvis utvikling av hjertesvikt NYAH klasse III/IV eller EF < 50 % under behandling.
* **demyeliserende sykdom**

Graviditet og amming:

* Humira® kan benyttes frem til påvist svangerskap hos mor.
* Kontakt revmatolog ved påvist graviditet – videre behandling under svangerskap skal avgjøres av revmatolog. Humira® har vist liten overgang til morsmelk, og kan benyttes under amming ved indikasjon for behandling av mors sykdom. Det er ingen restriksjoner hos menn som ønsker å bli far.

Kirurgiske inngrep:

* Humira® bør seponeres før kirurgiske inngrep.
* Store kirurgiske inngrep = innsetting av implantater, karkirurgi og kreftkirurgi = 2 uker.
* Mindre kirurgiske inngrep = artroskopiske inngrep og mindre hudoperasjoner = 1 uke.
* Humira® bør gjeninnsettes 2 uker post-operativ – forutsett ukomplisert sårtilheling og fravær av infeksjon.

Vaksiner

* **Ikke-levende vaksiner** kan gis og det anbefales minimum **influensavaksine årlig**. Man trenger ikke seponere Humira® ved vaksinering, men man bør tilstrebe å sette vaksinen midt mellom to doseringer. Alle som settes på Humira® får pneumokokkvaksine pneumovax (PPV23) før oppstart, og siden hvert 10ende år.
* **Levende, svekkede vaskiner er kontraindusert:** Hvis behov for å gi slike vaksiner skal infeksjonslege kontaktes.

Kontaktinformasjon

SKULLE DET VÆRE SPØRSMÅL KAN REVMATOLOGISK AVDELING KONTAKTES

Kilder:

* Rutiner ved oppstart og oppfølging av behandling med biologiske medikamenter – Norsk Revmatologisk Forening
* Nasjonal prosedyre for diagnostikk, behandling og oppfølging av revmatoid artritt i Norge
* Veileder i svangerskap og revmatiske sykdommer
* Medikamentark UN

[Gudleik Jørstad](https://samnet.no/profil/383)  03.04.2019